Beeban Kidron

Beeban Tania Kidron,  (Londres, 1961eko maiatzaren 2a) britainiar zinemagile eta ekintzailea da. Batez ere To Wong Foo, Thanks for Everything!, Julie Newmar eta Bridget Jones: The Edge of Reason filmengatik da ezaguna. 5Rights Foundation haurren ongintzako erakundeko presidentea izan zen. 2012an Britainiar Inperioaren Ordenako Ofizial izendatu zuten arte dramatikoetan egindako zerbitzuengatik.

 Bizitza 
Beeban Kidron Londresko iparraldean jaio zen eta Michael Kidron ekonomialari marxistaren (Hull-eko Unibertsitateko irakaslea) eta Nina emaztearen alaba da. Michaelen familia Israelera emigratu zuten judu hegoafrikarrak ziren. Michaelek Israel utzi zuen Oxfordeko Unibertsitatera joateko, eta han egin zen marxista.

Kidronek eta Spencer Style bikotekide ohiak bi seme-alaba izan zituzten: Noah (1994an jaioa) eta Blaze (1997an jaioa). Lee Hall antzerkigilearekin ezkondu zen 2003an.

 Ibilbidea 
1981ean, National Film and Television School (NFTS) eskola ospetsuan ikasi zuen zinematografia, eta, ondoren, 1983tik 1984ra, bertan ikasi zuen zuzendaritza. 1983an NFTSn egin zuen debuta zineman, Carry Greenham Home zuzendu zuen Amanda Richardsonekin batera.  

1989an lortu zuen lehen arrakasta, Jeanette Wintersonen izen bereko eleberri lesbikoan oinarritutako “Oranges Are Not the Only Fruit” miniseriearekin. Film horrengatik, Jeanette Winterson eta Phillippa Giles-ekin batera, Britainia Handiko Zinema Akademiaren Saria (BAFTA) irabazi zuen 1991n, Zilarrezko FIFA Saria Biarritzeko Ikus-entzunezko Programen Nazioarteko Jaialdian eta Publikoaren Saria San Franciscoko zinema Gay eta Lesbikoko Nazioarteko Zinemaldian. 

Gerora, beste film ezagun batzuk zuzendu zituen, hala nola “The Autumn Ladies” (1992), “Fair Flight” (1993), “ To Wong Foo”, eduki homosexualeko film bat, espezifikoki gai transgeneroak jorratzen dituena, “ Amy Foster” (1997) eta “ Bridget Jones's Diary” (2004). Zuzendari izateaz gain, produktore eta gidoigile zinematografiko ere izan zen.

2002an egindako “Murder” telebistarako filmagatik, 2003an BAFTA Film sarirako izendatu zuten berriro, Rebecca De Souza eta Abi Morganekin batera.

2012ko ekainaren 25ean, Beeban Kidron baronesa izendatu zuten , eta, beraz, Erresuma Batuko Lorden Ganberako kide da. 2018an, Kidronek datuak babesteko legeria aitzindaria bultzatu zuen. 2023an, Ganberako alderdi guztiak batu zituen, Lineako Segurtasun Legea nabarmen indartzea bermatzeko.

5Rights Fundazioaren sortzailea eta lehendakaria izan zen Kidron. 5Rights aitzindaria izan da nazioarteko hainbat politika eta programatan. Haurren eskubideek mundu digitalean duten garrantziaz ohartarazteko eta babesteko. 2025eko ekainean, 5Rights erakundeko ohorezko lehendakariaren izendatu zuten, Sir Peter Wanless lehendakari zela.

 Filmografia 

 Zinema eta telebistako kredituak 
IzenburuaUrteaZuzendariaEditoreaArgazkilariaEkoizpen-etxeaOharrakVictoria &amp; Abdul2017 BAIInRealLife2013 BAIDokumentalaSex, Death and the Gods2011 BAI BAI BAIDokumentalaHippie Hippie Shake2010BAIAnthony Gormley: making Space2007 BAI BAIBridget Jones: The Edge of Reason2004 BAIMurder2002 BAIMiniserieaCinderella2000 BAITelefilmaTexarkana1998BAITelefilmaSwept from the Sea1997 BAI BAIEve Arnold in Retrospect1996 BAI SíTo Wong Foo, Thanks for Everything! Julie Newmar1995 BAIGreat Moments in Aviation1993 BAIHookers Hustlers Pimps and Their Johns1993 BAIDokumentalaUsed People1992BAIAntonia and Jane1991 BAIOranges Are Not the Only Fruit1989 BAIVrooma1988 BAIGlobal Gamble1985 BAIAlex1985 BAICarry Greenham Home1983 BAI BAIBAI

 Erreferentziak 

 Kanpo estekak 



Kategoria:Ingalaterrako aktibistak
Kategoria:Erresuma Batuko zinema ekoizleak
Kategoria:Gizabanako biziak
Kategoria:1961eko jaiotzak
Kategoria:Wikipedia:14 elementuko autoritate kontrola duten orriak
Kategoria:Zinema zuzendariak
Kategoria:Erresuma Batuko zinema zuzendariak
Kategoria:Emakume aktibistak